Υπηρεσιακή κυβέρνηση Ιωάννη Σαρμά 2023

Η **υπηρεσιακή κυβέρνηση του Ιωάννη Σαρμά** (Μάιος – Ιούνιος 2023) υπήρξε υπηρεσιακή Κυβέρνηση της Ελλάδας που ανέλαβε καθήκοντα, κατόπιν εντολής της Προέδρου της Δημοκρατίας, Κατερίνας Σακελλαροπούλου, με σκοπό τη διεξαγωγή βουλευτικών εκλογών στις 25 Ιουνίου 2023, αφού στις εκλογές της 21ης Μαΐου κανένα κόμμα δεν είχε κοινοβουλευτική πλειοψηφία ώστε να σχηματίσει αυτοδύναμη κυβέρνηση, ούτε και κανένας συνδυασμός κομμάτων, όπως προέκυψε από τη διαδικασία των διερευνητικών εντολών.

Έντεκα ημέρες πριν από τις δευτέρες εκλογές της 25ης Ιουνίου 2023 (14 Ιουνίου 2023) η Υπηρεσιακή Κυβέρνηση εκλήθη να διαχειριστεί την ανθρωπιστική κρίση που προέκυψε από το πολύνεκρο ναυάγιο της Πύλου.

## Συγκρότηση της κυβέρνησης
Μετά το αποτέλεσμα των εκλογών της 21ης Μαΐου, η Κατερίνα Σακελλαροπούλου, έδωσε διερευνητική εντολή στον απερχόμενο πρωθυπουργό και αρχηγό του πρώτου σε δύναμη κόμματος, Κυριάκο Μητσοτάκη, για τον σχηματισμό κυβέρνησης. Ο ίδιος την επέστρεψε στις 22 Μαΐου. Η Κατερίνα Σακελλαροπούλου έδωσε διερευνητικές εντολές στον Αλέξη Τσίπρα και Νίκο Ανδρουλάκη, αρχηγούς των δύο επόμενων σε δύναμη κομμάτων, αλλά και οι δύο τις επέστρεψαν στις 23 Μαΐου.

Στις 23 Μαΐου, οι ηγέτες των πολιτικών κομμάτων που εκπροσωπούνται στη Βουλή των Ελλήνων, ο Κυριάκος Μητσοτάκης (ΝΔ), ο Αλέξης Τσίπρας (ΣΥ.ΡΙΖ.Α. - Π.Σ.), ο Νίκος Ανδρουλάκης (ΠΑ.ΣΟ.Κ. - ΚΙΝ.ΑΛ.), ο Δημήτρης Κουτσούμπας (Κ.Κ.Ε.) και ο Κυριάκος Βελόπουλος (ΕΛ), συναντήθηκαν με την Πρόεδρο της Ελληνικής Δημοκρατίας ως ορίζει το Σύνταγμα με σκοπό τη δημιουργία κυβέρνησης. Οι διαβουλεύσεις ήταν εξαρχής διαδικαστικού χαρακτήρα και η συνάντηση ολοκληρώθηκε σε λιγότερο από μισή ώρα. Στη συνέχεια, η Πρόεδρος ανακοίνωσε τον σχηματισμό υπηρεσιακής κυβέρνησης με πρωθυπουργό τον αρχαιότερο εκ των προέδρων των τριών Ανωτάτων Δικαστηρίων, τον πρόεδρο του Ελεγκτικού Συνεδρίου, Ιωάννη Σαρμά, ενώ συμφωνήθηκε να διενεργηθούν εκ νέου εκλογές στις 25 Ιουνίου.

Όσον αφορά τις θέσεις των πολιτικών αρχηγών, κατά τη συνάντηση ο Μητσοτάκης δήλωσε ότι «οι υπουργοί είναι έτοιμοι να παραδώσουν τα υπουργεία τους», ο Τσίπρας επεσήμανε ότι η υπηρεσιακή κυβέρνηση πρέπει να εκφράζεται από «πολιτικό πλουραλισμό», ο Ανδρουλάκης τόνισε ότι οι υπουργοί Εξωτερικών και Άμυνας πρέπει να έχουν γνώση του αντικειμένου και ότι ο υπουργός Οικονομικών πρέπει να είναι πρόσωπο κοινής αποδοχής, ο Κουτσούμπας εξέφρασε ένσταση για τα πρόσωπα των υπηρεσιακών υπουργών σημειώνοντας ότι αυτά δεν θα πρέπει να είναι ταυτόσημα με πολιτικούς ή με πολιτικές κομμάτων, ενώ ο Βελόπουλος υπογράμμισε ότι οι υπουργοί Εξωτερικών και Άμυνας πρέπει επίσης να είναι έμπειροι για να αντιμετωπιστεί η τουρκική απειλή, θέση με την οποία συμφώνησαν όλοι οι πολιτικοί αρχηγοί.

Η συγκρότηση της κυβέρνησης πραγματοποιήθηκε στις 25 Μαΐου, με την ορκωμοσία να λαμβάνει χώρα μια μέρα αργότερα. Οι πρώτες δηλώσεις του πρωθυπουργού, αναφορικά με την υπηρεσιακή κυβέρνηση, έκαναν λόγο για την «ουδετερότητα», την «αμεροληψία» και την «αντικειμενικότητα» που που οφείλει αυτή να διαθέτει. Ο Δανιήλ Εσδράς, ο οποίος χρημάτισε υπηρεσιακός Υπουργός Μετανάστευσης, ήταν ο πρώτος ελληνοεβραίος που ανέλαβε κυβερνητική θέση.

## Σύνθεση της κυβέρνησης

Όλα τα μέλη της κυβέρνησης ήταν πολιτικά ανεξάρτητα. Η σύνθεση της υπηρεσιακής κυβέρνησης έχει ως εξής:

* **[[Πρωθυπουργός της Ελληνικής Δημοκρατίας|Πρωθυπουργός]]**: Ιωάννης Σαρμάς
* **[[Υπουργείο Οικονομικών (Ελλάδα)|Υπουργός Οικονομικών]]**: Θεόδωρος Πελαγίδης
* **[[Υπουργείο Ανάπτυξης και Επενδύσεων|Υπουργός Ανάπτυξης και Επενδύσεων]]**: Ελένη Λουρή
* **[[Υπουργείο Εξωτερικών (Ελλάδα)|Υπουργός Εξωτερικών]]**: Βασίλης Κασκαρέλης
* **[[Υπουργείο Εθνικής Άμυνας (Ελλάδα)|Υπουργός Εθνικής Άμυνας]]**: Αλκιβιάδης Στεφανής
* **[[Υπουργείο Παιδείας και Θρησκευμάτων|Υπουργός Παιδείας και Θρησκευμάτων]]**: Χρήστος Κίττας
* **[[Υπουργείο Εργασίας και Κοινωνικών Υποθέσεων|Υπουργός Εργασίας και Κοινωνικών Υποθέσεων]]**: Πατρίνα Παπαρρηγοπούλου
* **[[Υπουργείο Υγείας (Ελλάδα)|Υπουργός Υγείας]]**: Αναστασία Κοτανίδου
* **[[Υπουργείο Περιβάλλοντος και Ενέργειας|Υπουργός Περιβάλλοντος και Ενέργειας]]**: Παντελής Κάπρος
* **[[Υπουργείο Προστασίας του Πολίτη|Υπουργός Προστασίας του Πολίτη]]**: Χαράλαμπος Λαλούσης
* **[[Υπουργείο Πολιτισμού και Αθλητισμού (Ελλάδα)|Υπουργός Πολιτισμού και Αθλητισμού]]**: Γιώργος Κουμεντάκης
* **[[Υπουργείο Δικαιοσύνης (Ελλάδα)|Υπουργός Δικαιοσύνης]]**: Φίλιππος Σπυρόπουλος
* **[[Υπουργείο Εσωτερικών (Ελλάδα)|Υπουργός Εσωτερικών]]**: Καλλιόπη Σπανού
* **[[Υπουργείο Μετανάστευσης και Ασύλου|Υπουργός Μετανάστευσης και Ασύλου]]**: Δανιήλ Εσδράς
* **[[Υπουργείο Ψηφιακής Διακυβέρνησης|Υπουργός Ψηφιακής Διακυβέρνησης]]**: Σωκράτης Κάτσικας
* **[[Υπουργείο Υποδομών και Μεταφορών|Υπουργός Υποδομών και Μεταφορών]]**: Ιωάννης Γκόλιας
* **[[Υπουργείο Ναυτιλίας και Νησιωτικής Πολιτικής|Υπουργός Ναυτιλίας και Νησιωτικής Πολιτικής]]**: Θεόδωρος Κλιάρης
* **[[Υπουργείο Αγροτικής Ανάπτυξης και Τροφίμων|Υπουργός Αγροτικής Ανάπτυξης και Τροφίμων]]**: Γεώργιος Τσακίρης
* **[[Υπουργείο Τουρισμού (Ελλάδα)|Υπουργός Τουρισμού]]**: Ιωάννα Δρέττα
* **[[Υπουργείο Κλιματικής Κρίσης και Πολιτικής Προστασίας|Υπουργός Κλιματικής Κρίσης και Πολιτικής Προστασίας]]**: Ευάγγελος Τουρνάς
* **[[Κυβερνητικός Εκπρόσωπος της Ελλάδας|Κυβερνητικός Εκπρόσωπος]]**: Ηλίας Σιακαντάρης
* **[[Υπουργός Επικρατείας]]**: Βασίλειος Σκουρής

## Παραπομπές


2023 05
2023
Κατηγορία:2023